CELEX: 62015TN0772
Language: hr
Date: 2015-12-29 00:00:00
Title: Predmet T-772/15: Tužba podnesena 29. prosinca 2015. – Quanta Storage protiv Komisije

14.3.2016   
            
            
               HR
            
            
               Službeni list Europske unije
            
            
               C 98/49
            
         Tužba podnesena 29. prosinca 2015. – Quanta Storage protiv Komisije
   (Predmet T-772/15)
   (2016/C 098/64)
   Jezik postupka: engleski
   
      Stranke
   
   
      Tužitelj: Quanta Storage, Inc. (Taoyuan City, Tajvan) (zastupnici: B. Hartnett, Barrister, O. Geiss, odvjetnik i W. Sparks, Solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 21. listopada 2015. u predmetu AT.39639 – Optical Disk Drives o postupku na temelju članka 101. UFEU-a i članka 53. Sporazuma o EGP-u u dijelu u kojem se odnosi na tužitelja;
            
         
               —
            
            
               podredno, umanji kaznu nametnutu tužitelju; i
            
         
               —
            
            
               naloži tuženiku snošenje troškova tužitelja.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog navodi da je Komisija povrijedila tužiteljevo pravo na obranu, obvezu obrazlaganja i pravo na dobru upravu.
               
                           —
                        
                        
                           Pobijana odluka temelji se na utvrđenju povreda koje nije izneseno tužitelju u upravnom postupku.
                        
                     
                           —
                        
                        
                           Pobijana odluka temelji se na pretpostavkama o transparentnosti tržišta koje Komisija nije u potpunosti istražila.
                        
                     
         
               2.
            
            
               Drugi tužbeni razlog navodi da nesrazmjer između izreke pobijane odluke i obrazloženja Komisije o trajanju povrede u odnosu na Hewlett Packard dovodi do očite pogreške koja se tiče prava i povrede obveze obrazlaganja.
            
         
               3.
            
            
               Treći tužbeni razlog navodi da Komisija nije dokazala i pružila primjereno obrazloženje o tužiteljevom sudjelovanju u jedinstvenoj i trajnoj povredi.
               
                           —
                        
                        
                           Tužitelj nije sudjelovao u navodnoj povredi od 14. veljače 2008. do 9. travnja 2008.
                        
                     
                           —
                        
                        
                           Tužitelj nije sudjelovao u navodnoj povredi od 10. travnja 2008. do 27. listopada 2008.
                        
                     
                           —
                        
                        
                           Tužitelj nije sudjelovao u povredi 28. listopada 2008.
                        
                     
                           —
                        
                        
                           Ne postoje dovoljni dokazi koji ukazuju da je tužitelj bio svjestan cjelokupnog plana kartela ili njegovog općeg dosega i bitnih značajki.
                        
                     
                           —
                        
                        
                           Pravne posljedice Komisijinog propusta da dokaže navodne povrede.
                        
                     
         
               4.
            
            
               Četvrti tužbeni razlog navodi da Komisija nije utvrdila, u skladu s pravnim i dokaznim standardima, da je bila nadležna primijeniti članak 101. UFEU-a i članak 53. Sporazuma o EGP-u.
            
         
               5.
            
            
               Peti tužbeni razlog navodi da je Komisija počinila očitu pogrešku koja se tiče činjenica i prava u određivanju iznosa kazne i povrijedila obvezu obrazlaganja.
               
                           —
                        
                        
                           Komisija je počinila pogrešku koja se tiče činjenica i prava u određivanju osnovnog iznosa i nije iznijela obrazloženje.
                        
                     
                           —
                        
                        
                           Komisija nije upotrijebila najbolje raspoložive podatke o vrijednosti prodaja tužitelja.
                        
                     
                           —
                        
                        
                           Komisija je povrijedila načelo jednakog postupanja pri određivanju osnovnog iznosa.
                        
                     
                           —
                        
                        
                           Komisija je počinila pogreške koje se tiču ocjene u razmatranju težine i olakšavajućih okolnosti.